sagorsarker/bangla-wikipedia huggingface dataset:
দমকল বাহিনী

দমকল বাহিনী () সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরনের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিৎসা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম।
‘‘গতি, সেবা, ত্যাগ’’ -এই মূলমন্ত্র নিয়ে বাংলাদেশের দমকল বাহিনী অগ্নি নির্বাপন ও দুর্যোগ মোকাবেলায় কাজ করে থাকে।
উটপাখি উৎসব

চ্যান্ডলার উটপাখি উৎসব যুক্তরাষ্ট্রের অ্যারিজোনার চ্যান্ডলারে বার্ষিক একটি উৎসব যেখানে উটপাখির পিঠে চড়ে যুদ্ধ, জীবন্ত উটপাখির প্রদর্শনী, দেশ-বিদেশের বিরল জাতের পাখি প্রদর্শনী, শূকর দৌড়, সি লায়ন প্রদর্শনী, ম্যাজিক শো, সার্কাস ও ব্যান্ড সঙ্গীতের সঙ্গে নাচ-গান অনুষ্ঠিত হয়।। স্থানীয় ব্যক্তিদের কাছে এটি ‘চ্যান্ডলার অস্ট্রিচ ফেস্টিভ্যাল’ নামে পরিচিত।
১৯৮৯ সালে অ্যারিজোনার চ্যান্ডলারে প্রথমবারের মতো শুরু হয়েছিল উটপাখি মেলা। এর আয়োজক ছিল চ্যান্ডলার চেম্বার অ্যান্ড কমার্স। হিসাবে দেখা গেছে, চ্যান্ডলারের ফিনিক্স এলাকায় যুক্তরাষ্ট্রের অধিকাংশ উটপাখির বাস। ১৯১৪ সালে সেখানে ছয় হাজারের বেশি উটপাখি ছিল বলে জানা যায়। এখানকার অনেক মানুষের জীবিকা এই পাখির সঙ্গে জড়িত। অনেকের এক বা একাধিক খামার রয়েছে, যেখানে বাণিজ্যিকভাবে উটপাখির মাংস, ডিম, পালক, তেলসহ নানা জিনিস উৎপাদিত হয়। এরপর তা সরবরাহ করা হয় যুক্তরাষ্ট্রের বিভিন্ন রাজ্যে। এই শহরের উটপাখির সমৃদ্ধ খামারের পুরোনো ঐতিহ্যকে ধরে রাখতেই এই ব্যবসার সঙ্গে জড়িত মানুষ প্রথম উটপাখির মেলা শুরু করেছিল।
চ্যান্ডলার উটপাখি উৎসবের আকর্ষণীয় পর্ব উটপাখির দৌড়। পাঁচ কিলোমিটারের এ দৌড় প্রতিযোগিতা চলে প্রায় ৫০ মিনিট ধরে। এই মেলায় সুস্বাদু খাবারের মধ্যে থাকে উটপাখির মাংস ও ডিম।
শুরুতে উৎসবটি তেমন সাড়া জাগাতে না পারলেও প্রতিবছরই আয়োজিত হতে থাকে উটপাখি মেলা। ১৯৯৫ সালে এই উৎসব নিয়ে চলচ্চিত্র নির্মিত হয় হলিউডে। ২০০৫ ও ২০০৬ সালে এ মেলার সঙ্গে যুক্ত হয় বিখ্যাত টিভি চ্যানেল ইএসপিএন। এসব কারণে এ মেলার পরিধি দিন দিন বড় হতে থাকে। যোগ দিতে থাকেন দেশি-বিদেশি পর্যটকেরা। এই উৎসবে যোগ দিতে দেশ-বিদেশ থেকে চ্যান্ডলারে আসে প্রায় সাড়ে তিন লাখ লোক।
পনজি স্কিম

পনজি স্কিম হচ্ছে এক ধরনের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে।
এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে।
চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে।
রান (ক্রিকেট)

রান () ক্রিকেটীয় পরিভাষাবিশেষ ও খেলার পয়েন্ট সংগ্রহকারী একক। ব্যাটসম্যান কর্তৃক রান সংগৃহীত হয় যা নিজস্ব অর্জনের পাশাপাশি দলীয় সংগ্রহশালাকে স্ফীত করে তোলে। যখন একজন ক্রিকেটার ৫০ রান বা ১০০ রান করেন, তখন তা যথাক্রমে অর্ধ-শতক ও শতক নামে অভিহিত করা হয়। এরফলে সংশ্লিষ্ট ব্যাটসম্যান বিশেষ গৌরব কিংবা সম্মাননার অধিকারী হন। এছাড়াও, দুইজন ব্যাটসম্যান যৌথভাবে ৫০ রান বা ১০০ রান করলেও তা একইভাবে উদ্‌যাপন করা হয়।
ওয়েস্ট ইন্ডিজের ব্রায়ান লারা টেস্ট ও প্রথম-শ্রেণীর ক্রিকেটের উভয়ক্ষেত্রে সর্বাধিক রান করার বিশ্বরেকর্ডের অধিকারী হয়ে আছেন। অন্যদিকে, একদিনের আন্তর্জাতিক ক্রিকেট ও টুয়েন্টি২০ আন্তর্জাতিকে সর্বাধিক রান করার কৃতিত্বের দাবীদার হচ্ছেন যথাক্রমে ভারতের রোহিত শর্মা এবং নিউজিল্যান্ডের ব্রেন্ডন ম্যাককুলাম।
ক্রিকেটের আইনের ১৮নং ধারায় রানের বিষয়ে বিবৃত রয়েছে। যখন দুইজন ব্যাটসম্যান পিচের একে-অপরের প্রান্তসীমা স্পর্শ করেন তখন রান পয়েন্ট আকারে ব্যক্তিগত ও দলীয় - উভয় পর্যায়ে যুক্ত হতে থাকে। সাধারণতঃ ব্যাটসম্যানদের মধ্যে যিনি বলের অবস্থান সম্পর্কে অধিক নিশ্চিত হন, তিনি ইয়েস, নো এবং ওয়েট - এ ধরনের শব্দ প্রয়োগ করেন, যা প্রায়শঃই শোনা যায়।
বোলার কর্তৃক নিক্ষিপ্ত একটি বল থেকে একাধিক রান সংগৃহীত হতে পারে। এছাড়াও, মাঠ গড়িয়ে সীমানা স্পর্শ করলে তা বাউন্ডারি এবং শূন্যে ভেসে বল সীমানার বাইরে গেলে তা ’ছক্কা’ নামে পরিচিতি পায়। কোন কারণে দু’জন ব্যাটসম্যানের কেউ ক্রিজ স্পর্শ করতে না পারলে বিপক্ষের ফিল্ডার কর্তৃক বল সহযোগে উইকেট ভেঙ্গে ফেলার মাধ্যমে রান আউট হতে পারেন।
১৮নং আইন অনুসারে তখনই রান হতে পারে যখন -
তবে, নো বল, ওয়াইড, বাই এবং লেগ বাই - এ ধরনের অতিরিক্ত রান ব্যাটসম্যানের রানের সাথে যুক্ত না হয়ে দলের রানের সাথে সংযুক্ত হয়।
সমাধিসৌধ

সমাধিসৌধ হচ্ছে একটি বহিঃস্ত খোলা-স্থায়ী ভবন বা স্মৃতিস্তম্ভ। এটি সাধারণত মাজার বা গোরস্থান বা মৃত ব্যক্তিদের কবরের উপর বা কবরের উপর নির্মিত। এটিতে খোদাইকৃত সমাধি লিপি থাকতে পারে। এই সব সমাধি মুসলমানসহ খ্রিষ্টান, হিন্দুধর্মের দরগাতেও রয়েছে। বিশ্বের অন্যতম একটি সমাধি আগ্রার তাজমহল।
ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি

বাংলাদেশ শিল্প ও বণিক সমিতি বা ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি (এফবিসিসিআই) হল বাংলাদেশের ব্যবসায়ীদের শীর্ষ সংগঠন। এ সংগঠনের মূল উদ্দেশ্য বাংলাদেশের বিভিন্ন ব্যবসায়ী সংগঠন ও চেম্বারসমূহকে একত্রিত করে সামগ্রিক ব্যবসা উন্নয়নে কাজ করা। 
দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি ১৯৭৩ সালে ট্রেড অর্গানাইজেশন অর্ডিন্যান্স অ্যান্ড কোম্পানি অ্যাক্ট, ১৯১৩-এর অধীনে প্রতিষ্ঠিত হয়।
এই তালিকাটি সম্পূর্ণ নয়।
~ এ ~ শ্রেণির চেম্বার
~ বি ~ শ্রেণির চেম্বার
~ এ ~ শ্রেণির চেম্বার
~ বি ~ শ্রেণির চেম্বার
~ এ ~ শ্রেণির এসোসিয়েশন
~ বি ~ শ্রেণির এসোসিয়েশন
হলদে বক

হলদে বক (বৈজ্ঞানিক নাম: "Ixobrychus sinensis"), হলদে বগলা, কেঠো বক বা কাঠবগ Ardeidae (আর্ডেইডি) গোত্র বা পরিবারের অন্তর্গত "Ixobrychus" (ইক্সোব্রাইকাস) গণের অন্তর্গত এক প্রজাতির হলদে-বাদামি রঙের ছোট আকারের জলচর পাখি। হলদে বকের বৈজ্ঞানিক নামের অর্থ "চীনের গুল্মবাসী" (গ্রিক: "ixos" = চিরহরিৎ পরগাছা, "brukhao" = গর্জন, "sinai" = চীনের)। প্রজাতিটি একপ্রজাতিক, অর্থাৎ এর কোন উপপ্রজাতি নেই। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৪৭ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমছে না বাড়ছে সে ব্যাপারে কোন ধারণা পাওয়া যায় নি, তবে এদের সংখ্যা একেবারে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। বিল ও বাদায় বাস করে। এদের গায়ের রং পরিবেশের সঙ্গে মিলেমিশে একাকার হয়ে যায় বলে সহজে নজরে আসে না। কেবল ওড়ার সময়ই চোখে পড়ে। স্থির, নিশ্চল থাকতে ব্যাপক পারদর্শী এরা। হলদে বক প্রাকৃতিক পরিবেশ রক্ষায় অত্যন্ত গুরুত্বপূর্ণ ভূমিকা রাখে। ধানের ক্ষতিকারক কীটপতঙ্গ খেয়ে কৃষকের উপকার করে। কিন্তু আবাস ধ্বংস এবং বিষাক্ত কীটনাশকের কারণে বিরল হলদে বকের সংখ্যা দিনে দিনে কমে যাচ্ছে। সারা পৃথিবীতে হলদে বকের সংখ্যা আনুমানিক এক লক্ষ থেকে দশ লক্ষ।
হলদে বক লম্বায় ৩৬ থেকে ৩৮ সেন্টিমিটার। এদের গলা ছোট এবং ঠোঁট লম্বা। পুরুষের দেহের ওপরটা হলদে-বাদামি এবং নিচের রং হালকা হলুদ। ডানা হালকা হলুদ। ডানার মাঝের ও প্রান্তের পালকগুলো কালো। কোমর ও লেজের পালক কালচে। মাথা ও গলা খয়েরি, মাথার টুপি কালো। ঠোঁট হলুদ। পা ও পায়ের পাতা হলদে-সবুজ। মেয়ে পাখির মাথার টুপি, গলা ও বুক বাদামি রেখাযুক্ত। বাচ্চাগুলো দেখতে মায়ের মতো হলেও দেহের নিচের দিকে বাদামি রেখার পরিমাণ বেশি। পিঠের ওপরটা হলদে ফোঁটাযুক্ত।
হলদে বক সাধারণত কোনো পাতা বা উদ্ভিদের নিচে লুকিয়ে থাকা ছোট ছোট মাছ, ব্যাঙ, কীটপতঙ্গ শিকার করে খায়।
হলদে বক নলবন, ঢোলকলমি, কচুরিপানা ও জলজ উদ্ভিদপূর্ণ জলাধার, বিল, বাদা, খাল, পুকুর ও ধানখেতে বিচরণ করতে পছন্দ করে। এরা একাকী চরে বেড়ায় এবং অত্যন্ত সাবধানী ও লাজুক পাখি। সকালে ও পড়ন্ত বিকেলে বেশি তৎপর থাকে। উচ্চ স্বরে 'কেকের-কেকের' বা 'কাকাক-কাকাক' স্বরে ডাকে।
জুন-সেপ্টেম্বর হলদে বকের প্রজননকাল। জলাশয়ের পাশের ঘন ঝোপ, কচুরিপানা, পানিতে ঝুলে পড়া উদ্ভিদ, প্লাবিত ধানগাছ—এসবে অতি গোপনে বাসা বানায়। স্ত্রী বক চার থেকে ছয়টি ফ্যাকাশে নীলচে-সবুজ ডিম পাড়ে। মা-বাবা দুজনেই ডিমে তা দেয়। ডিম থেকে ফোটার ১৫ দিন পর ছানারা বাসা ছাড়ে।
আকরকাঁটা

আকরকাঁটা (বৈজ্ঞানিক নাম: "Alangium salvifolium"), যা আঙ্কুরা নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত।
আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক।
উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি।
ডেল রবার্টসন

ডেল লাইময়্যান রবার্টসন (জন্ম: ১৪ জুলাই, ১৯২৩ - মৃত্যু: ২৬ ফেব্রুয়ারি, ২০১৩) একজন আমেরিকান অভিনেতা যিনি তার টেলিভিশনে চরিত্রে অভিনয় ভূমিকা জন্য পরিচিত ছিলেন।
রবার্টসন ১৯২৩ সালের ১৪ জুলাই ওকলাহোমায় জন্মগ্রহণ করেন। ওকলাহোমার সামরিক একাডেমিতে যোগ দেওয়ার আগে প্রাথমিক জীবনে তিনি একজন বক্সার ছিলেন।
২৬ ফেব্রুয়ারি ২০১৩ মঙ্গলবার লা জল্লা, ক্যালিফোর্নিয়ার স্ক্রিপস মেমোরিয়াল হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৮৯ এবং ও এক কন্যা ও এক নাতনী ছিল।
আড় তরঙ্গ

সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার:
যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ ()। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।
এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে।
সমবর্তন প্রমাণ করে আলো একটি আড়তরঙ্গ।
উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়। সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়।
দশা (তরঙ্গ)

তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা() বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি সমদশা সম্পন্ন।
একে গ্রিক বর্ণ ফাই (formula_1) দিয়ে প্রকাশ করা হয়। দশা পার্থক্য হলো কোণের পার্থক্য
চিটাগং (চলচ্চিত্র)

চট্টগ্রাম () বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত।
এই ছবিটির মাধ্যমে বেদব্রত পাইন সেরা নবাগত পরিচালক হিসেবে জাতীয় চলচ্চিত্র পুরস্কার (ভারত) ২০১৩-তে ‘ইন্দিরা গান্ধী পুরস্কার’ পেয়েছেন।
ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত।
অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়।
পর্যাবৃত্ত গতি

পর্যায়বৃত্ত গতি হলো একধরনের গতি যেটা নির্দিষ্ট সময় অন্তর নিজ অক্ষে ফিরে আসে। বৃত্তাকার, উপবৃত্তাকার, সরল রৈখিক বা আরো জটিল হতে পারে।
আমাদের হৃৎপিন্ডের স্পন্দন পর্যাবৃত্ত গতির খুবই চমকপ্রদ উদাহরণ কারণ সেটি নির্দিষ্ট সময় পর পর একইভাবে একই দিকে স্পন্দিত বা গতিশীল হয়। ঘড়ির কাটা, বৈদ্যুতিক পাখা, সাইকেলের চাকা, সূর্যকে কেন্দ্র করে পৃথিবীর একই ভাবে হ্যালির ধূমকেতুর প্রদক্ষিণ, ইত্যাদি পর্যাবৃত্ত গতির উল্লেখযোগ্য উদাহরণ। কম্পন/স্পন্দন/ঘূর্ণন গতিও এক ধরনের পর্যাবৃত্ত গতি। তাই বলা যায় 'সব স্পন্দনগতি পর্যাবৃত্তগতি কিন্তু সকল পর্যাবৃত্ত গতি স্পন্দনগতি নয়।
পর্যাবৃত্ত গতি সম্পন্ন কণা একটি নির্দিষ্ট বিন্দুকে নির্দিষ্ট সময় পর পর একই দিক থেকে অতিক্রম করে।
সকল স্পন্দন গতিই পর্যাবৃত্ত গতি। এছাড়াও দোলনার গতি ও স্প্রিং এর গতি পর্যাবৃত্ত গতির উদাহরণ। সকল ঘূর্ণন গতিই পর্যাবৃত্ত গতি। 
যদি সরল পথে পর্যায়বৃত্ত গতিসম্পন্ন কণার ত্বরণ একটি নির্দিষ্ট বিন্দু থেকে এর সরণের সমানুপাতিক এবং সর্বদা ঐ বিন্দু অভিমুখী হয় তাহলে কণার ঐ গতিকে সরল ছন্দিত স্পন্দন(Simple Harmonic Oscillation) বলে।
পর্যায়বৃত্ততা (Periodicity)
নির্দিষ্ট সময় পর পর কোনো ঘটনার পুনরাবৃত্তি বা নির্দিষ্ট দূরত্ব পর পর কোনো কিছুর পুনরাবৃত্তিকে বলা হয় Periodicity বা পর্যায়বৃত্ততা।
পর্যায়বৃত্ততাকে দুই ভাগে ভাগ করা যেতে পারে। যথাঃ
➧কালিক পর্যাক্রম(Temporal Periodicity): সময়ের সাথে যখন কোনো কিছুর নিয়মিত পুনরাবৃত্তি ঘটে তখন তাকে কালিক পর্যাক্রম বা Temporal Periodicity বলে। উদাহরণস্বরূপ, দোলায়মান সরল দোলক একটি নির্দিষ্ট সময় পর পর একটি নির্দিষ্ট বিন্দুকে একই দিক থেকে অতিক্রম করে, ঘড়ির কাঁটা একটি নির্দিষ্ট সময় পর পর একই অবস্থানে ফিরে আসে, বর্ষাকাল একটি নির্দিষ্ট সময় পর পর ফিরে আসে।
➧স্থানিক পর্যাক্রম(Spatial Periodicity): স্থানের সাথে যখন কোনো কিছুর নিয়মিত পুনরাবৃত্তি ঘটে তখন তাকে স্থানিক পর্যাক্রম বা Spatial Periodicity বলে। উদাহরণস্বরূপ, কঠিন পদার্থে কেলাসের অণু, পরমাণু, বা আয়নগুলো নির্দিষ্ট দূরত্ব পর পর পর্যায়ক্রমিকভাবে বিন্যস্ত থাকে।
স্পন্দন গতি

পর্যাবৃত্ত গতি সম্পন্ন কোন বস্তুকণা যদি এর পর্যায়কালের অর্ধেক সময় একটি নির্দিষ্ট দিকে এবং বাকি অর্ধেক সময় পূর্বগতির বিপরীত দিকে চলে তবে তার সে গতিকে স্পন্দন গতি ( বা দোলন বলা হয়। অর্থাৎ, পর্যাবৃত্ত গতিবিশিষ্ট কোনো কণা যদি সর্বদা একটি সুনির্দিষ্ট পথ অনুসরণ করে বারবার গতির অভিমুখে এবং পুনরায় বিপরীত অভিমুখে আসা-যাওয়া করে, তাহলে সেই গতিকে স্পন্দন গতি বা দোলন বা কম্পন (Vibration) বলা হয়। সুতরাং, স্পন্দন গতিকে অগ্র পশ্চাৎ পর্যাবৃত্ত গতিও বলা যেতে পারে। দোলনের পরিচিত উদাহরণ স্বরূপ একটি দুলন্ত দোলক (Swinging Pendulum), ব্যাবর্ত দোলক (Tortional Pendulum) এবং দোলন পদার্থবিজ্ঞানে আনুমানিক জটিল মিথস্ক্রিয়া যেমন পরমাণুর মধ্যে ব্যবহার করা যেতে পারে।
সরল দোলকের গতি, কম্পনশীল সুর শলাকা, গীটারের তারের গতি ইত্যাদি স্পন্দন/কম্পন গতির উদাহরণ। এছাড়া, কঠিন বস্তুসমূহের অভ্যন্তরে পরমাণু স্পন্দিত হয়।
সাধারণভাবে বলা যায়, সকল শব্দের উদ্ভবই কোন না কোন স্পন্দন গতি থেকে হয়।
ঢাকা চেম্বার অব কমার্স অ্যান্ড ইন্ডাস্ট্রি

ঢাকা চেম্বার অব কমার্স অ্যান্ড ইন্ড্রাস্ট্রি (ডিসিসিআই) ঢাকার ব্যবসায়ীদের সবচেয়ে পুরোনো ও বড় সংগঠন। এ সংগঠনের মূল উদ্দেশ্য ব্যবসার সামগ্রিক ব্যবসা উন্নয়নে কাজ করা। বর্তমানে এ সংগঠনের সদস্য প্রায় ৪ হাজার। 
১৯৫৮ সালে কোম্পানি আইন-১৯১৩ অনুসারে ঢাকা মুসলিম চেম্বার অফ কমার্স অ্যান্ড ইন্ডাস্ট্রি (১৯৩৬) এবং ইউনাইটেড চেম্বার অফ কমার্স অ্যান্ড ইন্ডাস্ট্রি (১৯৪৭) একীভূত হয়ে ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই) গঠন করা হয়। 
ঢাকা চেম্বার অব কমার্স অ্যান্ড ইন্ডাস্ট্রি বাংলাদেশের শিল্প ও বণিক সম্প্রদায়ের পেশাগত ও সবচেয়ে বড় সংগঠন। ব্যবসা-বাণিজ্যের প্রয়োজনে বাংলাদেশে যোগাযোগ করার প্রথম স্থান হচ্ছে ঢাকা চেম্বার অব কমার্স অ্যান্ড ইন্ডাস্ট্রি। বাংলাদেশের ব্যবসা-বাণিজ্য ও শিল্পের প্রসার এবং উন্নয়ন করা এই সংগঠনটির প্রধান কাজ। ঢাকা চেম্বার অব কমার্স অ্যান্ড ইন্ডাস্ট্রি সংক্ষেপে ডিসিসিআই স্থানীয় এবং বিদেশি শিল্পোদ্যোক্তাদের ব্যবসায় ও বিনিয়োগ সম্পর্কিত বিষয়ক সহযোগীতাসহ তাদের চাহিদা পূরণেও সহায়তা প্রদান করে থাকে। ঢাকা চেম্বার অব কমার্স অ্যান্ড ইন্ডাস্ট্রি সাধারণ, সহযোগী, বণিক গ্রুপ এবং সহ-সমিতিসহ সকল শ্রেণির সদস্যদের প্রতিনিধিত্বমূলক ১৮ পরিচালক সমন্বয়ে গঠিত একটি বোর্ড কর্তৃক পরিচালিত হয়। সংগঠনটির এক তৃতীয়াংশ পরিচালকগন প্রতি বছর অবসরে যান। পরবর্তীতে এক বছর মেয়াদের জন্য বোর্ড আবারও একজন করে সভাপতি, সিনিয়র সহ-সভাপতি এবং সহ-সভাপতি নির্বাচন করেন। সভাপতিই হলেন ঢাকা চেম্বার অব কমার্স অ্যান্ড ইন্ডাস্ট্রির প্রধান। এছাড়াও একটি স্ট্যান্ডিং কমিটি ব্যবসা সংক্রান্ত বিভিন্ন বিষয়ে পরিচালনা পর্ষদকে সহযোগিতা করে থাকে।
ভার্নন ফিল্যান্ডার

ভার্নন ডেরিল ফিল্যান্ডার (; জন্ম: ২৪ জুন, ১৯৮৫) দক্ষিণ আফ্রিকার কেপ প্রদেশে জন্মগ্রহণকারী প্রথিতযশা আন্তর্জাতিক ক্রিকেটার। ডানহাতি বোলার ও অল-রাউন্ডার হিসেবে তিনি পরিচিত হয়ে আছেন। দক্ষিণ আফ্রিকার পক্ষ হয়ে অনূর্ধ্ব-১৯ দলে প্রতিনিধিত্ব করেছেন। ঘরোয়া ক্রিকেটে কেপ কোবরাজ দলের পক্ষ হয়ে খেলেন।
বেলফাস্টে অনুষ্ঠিত নিজের ২২তম জন্মদিনে একদিনের আন্তর্জাতিক ক্রিকেটে আয়ারল্যান্ডের বিপক্ষে অভিষেক ঘটে তার। খেলায় দল জিতে এবং তিনি চার উইকেট নেন মাত্র বারো রান দিয়ে।
আন্তর্জাতিক ক্রিকেটাঙ্গনে ফিল্যান্ডের চমকপ্রদভাবে শুরু করেন। ৯ নভেম্বর, ২০১১ তারিখে অনুষ্ঠিত ১ম টেস্টে অস্ট্রেলিয়ার বিপক্ষে অভিষেক ঘটে। দ্বিতীয় ইনিংসে ৫ উইকেট নেন মাত্র ১৫ রানের বিনিময়ে। ফলে অস্ট্রেলিয়া মাত্র ৪৭ রানে অল-আউট হয় যা ১৯০২ সালের পর ছিল সর্বনিম্ন ইনিংস। ১৩.৯২ রান গড়ে ১৪ উইকেট লাভ করে ম্যান অব দ্য সিরিজ পুরস্কারে ভূষিত হন। বিশ্বের পঞ্চম খেলোয়াড় হিসেবে ক্রিকেট ইতিহাসে প্রথম তিন টেস্টেই পাঁচ উইকেট শিকারে দক্ষতা দেখান ফিল্যান্ডার। এধরনের সাফল্যের প্রেক্ষিতে ক্রিকেট সাউথ আফ্রিকার সাথে জাতীয়ভাবে চুক্তিবদ্ধ হন তিনি।
মার্চ, ২০১২ সালে ওয়েলিংটনে অনুষ্ঠিত তৃতীয় টেস্টের প্রথম ইনিংসে নিউজিল্যান্ডের বিপক্ষে ৮১ রানের বিনিময়ে ৬ উইকেট নেন। তন্মধ্যে ডগ ব্রেসওয়েলকে আউট করে নিজস্ব ৭ম টেস্টে ৫০-উইকেট লাভ করেন। এরফলে তিনি চার্লস টার্নারের পর দ্বিতীয় বোলার হিসেবে এ সাফল্য লাভ করেন। কিন্তু দ্বিতীয় ইনিংসে কোন উইকেট লাভ করেননি; যারফলে খেলাটি ড্র হয়।
অক্টোবর, ২০১২ সালে ডেল স্টেইন ও মরনে মরকেলের সাথে তিনিও পেস আক্রমণে যুক্ত হন। বোলিং কোচ ও সাবেক টেস্ট ক্রিকেটার অ্যালান ডোনাল্ড মনে করেন যে, ত্রয়ী বোলারগণ দেশের পক্ষে সেরা খেলোয়াড়।
নাবিল আল-আরাবি

নাবিল আল-আরাবি (Arabic: نبيل العربي) (জন্ম: ১৫ মার্চ ১৯৩৫) একজন মিশরীয় কূটনীতিক এবং আরবলীগের বর্তমান সেক্রেটারী জেনারেল। ইতিপূর্বে তিনি ২০১১ সালের মিশরীয় বিপ্লব পরবর্তী অন্তর্বর্তীকালীন ইসাম শরাফী'র সরকারে পররাষ্ট্রমন্ত্রী হিসেবে ২০১১ সালের মার্চ থেকে জুন পর্যন্ত দায়িত্ব পালন করেছেন।
আল-আরাবি ১৯৩৫ সালের ১৫ মার্চ জন্মগ্রহণ করেন। তিনি নিউইয়র্ক ইউনিভার্সিটির স্কুল অব ল' থেকে ১৯৬৯ সালে এলএল. এম. এবং ১৯৭১ সালে জে.এস.ডি. ডিগ্রী অর্জন করেন। আতিপূর্বে, ১৯৫৫ সালে কায়রো ইউনিভার্সিটি থেকে ল' ডিগ্রী অর্জন করেন।
আর-আরাবি কায়রোর যাকি হাসেম এন্ড পার্টনার্স-এর একজন অংশীদার, যাদের মূল কাজ হলো মধ্যস্থতা এবং মীমাংসা করা।
২০১১ সালের ১ মে তিনি আরব লিগের প্রধান হিসেবে আমর মুসার স্থলাভিসিক্ত হন এবং ২০১১ সারে ১ জুলাই থেকে আরব লীগের সেক্রেটারী জেনারেল হিসেবে কার্যকাল শুরু করেন।
পাকিস্তান ক্রিকেট বোর্ড

পাকিস্তান ক্রিকেট বোর্ড (পিসিবি) পাকিস্তান ক্রিকেটের নিয়ন্ত্রক সংস্থা যা টেস্ট ক্রিকেট এবং একদিনের আন্তর্জাতিক ম্যাচসহ পাকিস্তানের সমস্ত পেশাদার ক্রিকেট খেলা নিয়ন্ত্রণ করে থাকে। এটি পাকিস্তান জাতীয় ক্রিকেট দলের সকল জাতীয় এবং আন্তর্জাতিক ম্যাচ আয়োজন ও নিয়ন্ত্রণ করে।
ভারত বিভাজনের ১ মে, ১৯৪৮ সালে ক্রিকেট কন্ট্রোল বোর্ড অব পাকিস্তান প্রতিষ্ঠিত হয় ও অল্পকিছুদিনের ব্যবধানে পাকিস্তান ক্রিকেট কন্ট্রোল বোর্ড বা বিসিসিপি নামধারণ করে। তৎকালীন পাকিস্তান ক্রিকেট কন্ট্রোল বোর্ডের (যা বর্তমানে পাকিস্তান ক্রিকেট বোর্ড বা পিসিবি নামে পরিচিত) প্রথম সভাটি বাগ-ই-জিন্নাহ মাঠে অবস্থিত লাহোর জিমখানা ক্রিকেট ক্লাবের কমিটি কক্ষে অনুষ্ঠিত হয়। মহামান্য মামদোতের নবাব প্রেসিডেন্ট ও সভাপতিরূপে মনোনীত হন এবং তিনজন সহ-সভাপতির একজন হন কর্নেলিয়াস। এরপরের বছর কর্নেলিয়াস কার্যকরী কমিটির সভাপতি হন। ১৯৫৩ সালের শুরুর দিকে বোর্ডের সাথে সম্পর্কচ্ছেদের পূর্ব পর্যন্ত এ দায়িত্ব পালন করেন।
কার্যকরী কমিটির সভাপতি তিনজন সহ-সভাপতির একজন থেকে হয়ে থাকেন। এপ্রিল, ১৯৫৭ সালে আইয়ুব খান আরও তিনজন নতুন সহ-সভাপতির পদের প্রস্তাবনা দেন ও নিজেকে একজনরূপে গণ্য করতেন। ডিসেম্বর, ১৯৫৮ থেকে সেপ্টেম্বর, ১৯৬৯ পর্যন্ত সহ-সভাপতির পদে কাউকে নিয়োগ দেয়া হয়নি।
– প্রথম এড-হক কমিটি সেপ্টেম্বর ১৯৬০ - মে ১৯৬৩
– ১৯৬৬ সাল থেকে বিসিসিপির চেয়ারম্যান নির্বাহী কমিটির চেয়ারম্যান হিসেবেও দায়িত্ব পালন করেন
– দ্বিতীয় এড-হক কমিটি জুলাই ১৯৭৮ - ফেব্রুয়ারি ১৯৮০
– ৩য় এড-হক কমিটি ডিসেম্বর ১৯৯৩ - এপ্রিল ১৯৯৪
– ৪র্থ এড হোক কমিটি ১৬ জুলাই ১৯৯৯ – বর্তমান
- ডঃ জাফর আলতাফ ক্ষমতা গ্রহণ করেন যখন প্রেসিডেন্ট নওয়াজ শরিফ অফিস ত্যাগ করেন।
দিনেশ চান্ডিমাল

লকুজ দিনেশ চান্ডিমাল (; জন্ম: ১৮ নভেম্বর, ১৯৮৯) বালাপিতিয়ায় জন্মগ্রহণকারী শ্রীলঙ্কার আন্তর্জাতিক ক্রিকেটার। ডানহাতি ব্যাটসম্যান কাম উইকেট-রক্ষক হিসেবে ক্রিকেটের সকল স্তরে অংশগ্রহণ করে থাকেন। এছাড়াও, শ্রীলঙ্কার টুয়েন্টি২০ আন্তর্জাতিক দলে অধিনায়কের দায়িত্ব পালন করেছেন তিনি। আক্রমণাত্মক ভঙ্গীমায় ব্যাটংয়ের অধিকারী দিনেশ চান্ডিমাল শ্রীলঙ্কার অনূর্ধ্ব-১৯ দলের পক্ষ হয়ে সহ-অধিনায়কেরও দায়িত্ব পালন করেছেন।
বর্তমানে টেস্ট এবং একদিনের আন্তর্জাতিক ক্রিকেটে দলের সহ-অধিনায়ক তিনি।
২০১০ সালে ওয়েস্ট ইন্ডিজে অনুষ্ঠিত আইসিসি বিশ্ব টুয়েন্টি২০ ক্রিকেট প্রতিযোগিতার মাধ্যমে আন্তর্জাতিক ক্রিকেটে অভিষেক ঘটে চান্ডিমালের। গ্রুপ-পর্বে নিউজিল্যান্ড ও জিম্বাবুয়ের বিরুদ্ধে অবতীর্ণ হয়ে সুপার-এইট পর্বে অস্ট্রেলিয়ার বিপক্ষে খেলে তার দল।
ডিসেম্বর, ২০১১ সালে ডারবানে অনুষ্ঠিত দ্বিতীয় টেস্টে দক্ষিণ আফ্রিকার বিপক্ষে অভিষেক ঘটে। টেস্ট অভিষেকেই উভয় ইনিংসে দুইটি অর্ধ-শতক (৫৮ ও ৫৪) করেছিলেন। এরফলে দক্ষিণ আফ্রিকায় প্রথমবারের মতো টেস্ট জয়ী হতে সক্ষম হয় শ্রীলঙ্কা।
ওয়েস্ট ইন্ডিজে অনুষ্ঠিত ত্রি-দেশীয় সিরিজের চূড়ান্ত খেলায় শ্রীলঙ্কা দল ধীরগতিতে বোলিং করায় ওডিআই অধিনায়ক অ্যাঞ্জেলো ম্যাথিউস প্রথম দু’টি ওডিআইয়ে খেলতে পারেননি। দলের অন্যান্য সদস্যদেরকে ম্যাচ ফি’র ৪০% অর্থ জরিমানা করা হয়। ফলে, ম্যাথিউসের পরিবর্তে দিনেশ চান্ডিমাল অধিনায়কত্ব করেন। ২৩ বছর বয়সে অধিনায়কের দায়িত্ব পাবার ফলে তিনি শ্রীলঙ্কার ক্রিকেট ইতিহাসে সর্বকনিষ্ঠ অধিনায়কের মর্যাদার অধিকারী হন।
২০১২ সালের রানার-আপ ও ২০১৪ সালের শিরোপা বিজয়ী শ্রীলঙ্কা দলের প্রধান সদস্য ছিলেন। কিন্তু গ্রুপ পর্বে ধীরগতিতে ওভার করায় তার ওপর নিষেধাজ্ঞা প্রদান করা হয়। নিয়মিত অধিনায়কের অনুপস্থিতিজনিত কারণে প্রায়শঃই তাকে টি২০আই দলের অধিনায়কের দায়িত্ব পালন করতে হয়।
জিলেট (ব্র্যান্ড)

জিলেট কিং কেম্প জিলেট উদ্ভাবিত শেভিং প্রোডাক্ট। সারা বিশ্বে জিলেটের প্রোডাক্ট খুব জনপ্রিয়।
ফ্রেডরিক কেম্ফি ও অটো কেম্ফি নামের দুই বন্ধু সেফটি রেজরের পেটেন্ট পেয়ে ‘স্টার রেজর কোম্পানি’র অধীনে সেফটি রেজর বানানো শুরু করেন। সেই সফলতায় অনুপ্রাণিত হয়ে কিং কেম্প জিলেট ১৯০১ সালে নিজের উদ্ভাবিত ও নকশা করা এক নতুন ধরনের সেফটি রেজরের পেটেন্ট আবেদন জমা দেন যা ১৯০৪ সালে অনুমোদন পায়। জিলেটের নতুন নকশাটি ছিল দ্বিমুখী ব্লেডসংবলিত। প্রথম বিশ্বযুদ্ধে মার্কিন সেনাদের দাড়ি কামানোর ব্লেড সরবরাহ করার টেন্ডারটি পান কিং কেম্প জিলেট। তিনি প্রথম বিশ্বযুদ্ধে কেবল মার্কিন সেনা দলেই ৩৫ লাখ সেফটি রেজর সরবরাহ করেন।
কালো মানিকজোড়

কালো মানিকজোড় (বৈজ্ঞানিক নাম: "Ciconia ciconia") বা কালা মানিকজোড় Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির কৃষ্ণকায় বৃহদাকৃতির পাখি। কালো মানিকজোড়ের বৈজ্ঞানিক নামের অর্থ মানিকজোড় (লাতিন: "ciconia" = মানিকজোড়)। পাখিটি বাংলাদেশ, ভারত ছাড়াও এশিয়া, আফ্রিকা ও ইউরোপের বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩১ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে বলে ধারণা করা হচ্ছে, তবে একদম বিপজ্জনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
লুইস বারাগান

লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।
বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার "এসকুলা লিবরে ডি ইনজেনিয়েরস" থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।
নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।
তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।
তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।
হেবরন মসজিদ হত্যাকাণ্ড

হেবরন মসজিদ হত্যাকাণ্ড সংগঠিত হয়েছিল ২৫ ফেব্রুয়ারি ১৯৯৪ সালে। ইহুদিবাদি ইসরাইলের উগ্রপন্থি ইহুদিরা এই হত্যাকাণ্ড ঘটায়। তখন ইসরাইলের প্রধানমন্ত্রী ছিলেন আইজ্যাক রবিন। যখন ফিলিস্তিনের মুসলমানরা মসজিদ ই ইব্রাহিম এ নামাজ পড়তেছিল, ২৯ জন উগ্রপন্থি মিলে ১২৫ জন মুসলমানকে হত্যা করে। ওটা ছিল রমযান মাস এবং পরবর্তী ৪৮ ঘণ্টার মধ্যে ইসরাইলের সেনাবাহিনি আরও ১৯ জন মুসলমানকে হত্যা করে।
টমাস অগাস্টাস ওয়াটসন

টমাস অগাস্টাস ওয়াটসন () (১৮ জানুয়ারি, ১৮৫৪ - ১৩ ডিসেম্বর, ১৯৩৪) ছিলেন একজন আমেরিকান যিনি আলেকজান্ডার গ্রাহাম বেলের সহায়ক ছিলেন এবং ১৮৭৬ সালের টেলিফোন আবিষ্কারের অন্যতম প্রবর্তক হিসেবে স্বীকৃত। তিনি অতি পরিচিত কারণ তাঁর নাম টেলিফোনের প্রথম শব্দ হিসেবে উচ্চারিত করা হয়। গ্রাহাম বেলের গবেষণাগারের নোট বই অনুসারে, গ্রাহাম বেল তাঁর নতুন আবিষ্কার দিয়ে প্রথম শব্দ বলেছিলেন, "মিস্টার ওয়াটসন, এদিকে আসুন - আপনাকে আমি দেখতে চাই"।
হাওয়ার্ড জ্যাকবসন

হাওয়ার্ড জ্যাকবসন () একজন ব্রিটিশ লেখক, কথাসাহিত্যিক, কলমচী এবং ব্রডকাস্টার যিনি বিশেষভাবে রম্যরচনার জন্য প্রসিদ্ধ। ২০১০ খ্রিষ্টাব্দে তাকে "দ্য ফিঙ্কলার কোশ্চেন" শিরোনামীয় গ্রন্থের জন্য ম্যান বুকার পুরস্কার প্রদান করা হয়। তার কাহিনীগুলোর মূল প্রতিপাদ্য ইহুদী হওয়ার সুবিধা ও বিড়ম্বনা। এদিক দিয়ে ফিলিপ রথের সঙ্গে তার বেশ সাযুজ্য আছে। তবে নিজেকে তিনি ইহুদি জেইন অস্টিন ভাবতে পছন্দ করেন।
তার জন্ম ১৯৪২ খ্রিষ্টাব্দে ২৫ আগস্ট ইংল্যান্ডের ম্যানচেস্টারে। হোয়াইটফিল্ডের স্ট্যান্ড গ্রামার স্কুলে পড়াশোনা করেন তিনি। পরবর্তী সময়ে ক্যামব্রিজের ডাউনিং কলেজে ইংরেজি ভাষার ওপর পড়াশোনা করেন। তিনি ইউনিভার্সিটি অব সিডনিতে ছাত্র পড়িয়েছেন প্রভাষক হিসেবে। এরপর ইংল্যান্ডে ফিরে ক্যামব্রিজের সেলউইন কলেজে শিক্ষকতা করেন। ১৯৭০-এর দশকে তিনি উইলবারহ্যাম্পটনে একটি কারিগরি শিক্ষাপ্রতিষ্ঠানেও শিক্ষকতা করেছেন।
তার প্রথম উপন্যাস "কামিং ফ্রম বিহাইন্ড" প্রকাশিত হয় ১৯৮৩ খ্রিষ্টাব্দে। এ উপন্যাসিটি তিনি লিখেছিলেন ওলভারহাম্পটনে কারিগরি শিক্ষাপ্রতিষ্ঠানে শিক্ষকতা করার সময়। এই প্রতিষ্ঠানের ফুটবল প্রশিক্ষণের একটি বাস্তব ঘটনা নিয়ে এ উপন্যাসের কাহিনীভাগ গঠিত। এটি রম্য-সরাত্মক আলেখ্য। "ইন দ্য ল্যান্ড অব ওজ" প্রচ্ছদনামে একটি ভ্রমণ কাহিনী প্রবাশ করেন ১৯৮৭ খ্রিষ্টাব্দে। ১৯৮৭ খ্রিষ্টাব্দে। সিডনিতে অবস্থারকালীন সময়কে ঘিরে এটি রচিত। পরবর্তীতে ১৯৯৮ খ্রিষ্টাব্দ থেকে প্রকাশিত তার পাঁচটি উপন্যাসই হাস্যরসাত্মক। নারী-পুরুষের সম্পর্ক আর মধ্যযুগ থেকে বিংশ শতাব্দী পর্যন্ত ইংল্যান্ডে ইহুদিদের জীবন-অভিজ্ঞতা এসব রচনার আখ্যানে অবধৃত। ১৯৯৯ খ্রিষ্টাব্দে এক স্বল্পবয়স্ক টেবিলটেনিস চ্যাম্পিয়নকে নিয়ে লিখিত হয় উপন্যাস "দ্য মাইটি ওয়ালজার"। ১৯৫০-এর দশকের ম্যানচেস্টার এ উপিন্যাসের পরিপ্রেক্ষিত। লেখক নিজেও পিংপং খেলার ভক্ত। ২০০২ খ্রিষ্টাব্দে প্রকাশিত হয় "হুজ সরি নাউ?" এবং ২০০৬ খ্রিষ্টাব্দে প্রকাশিত হয় "কালোকি নাইটস"। লেখকের মতে, "এ যাবৎকালে যে কোনো স্থানে, যে কালো লেখার চেয়ে "কালোকি নাইটস" পূর্ণাঙ্গ অর্থে ইহুদি উপন্যাস।" জ্যাকবসন 'দ্য ইনডিপেনডেন্ট' সংবাদপত্রে মুক্ত লেখক হিসেবে সাপ্তাহিক কলামও লেখেন।
জ্যাকবসন বুকার বিজয়ী ঔপন্যাসিক। "দ্য ফিঙ্কলার কোশ্চেন" ব্রিটিশ ইহুদীর পরিচয় সংকট নিয়ে রিখিত একটি রম্যরচনা। এটি প্রথম রম্যরচনা গ্রন্থ যা ম্যান বুকার পুরস্কারের জন্য নির্বাচিত হয়েছে। প্রবর্তনের ৪২ বৎসরে কোন রম্যরচনা এই পুরস্কার লাভ করেনি। ১৯৯৯ খ্রিষ্টাব্দে রচিত উপন্যাস "দ্য মাইটি ওয়ালজার" হাস্যরসাত্মক লেখার স্বীকৃতি হিসেবে "বলিঙ্কার এভরিম্যান ওডহাউজ" পুরস্কার লাভ করে।
দ্য হার্শি কোম্পানি

দ্য হার্শি কোম্পানি (ইংরেজিতে: The Hershey Company) (এপ্রিল ২০০৫ পর্যন্ত হার্শি ফুডস কর্পোরেশন নামে পরিচিত ছিল) উত্তর আমেরিকার সর্ববৃহৎ চকলেট উৎপাদনকারী প্রতিষ্ঠান। পেনসিলভানিয়ার হার্শিতে কোম্পানিটির সদর-দপ্তর অবস্থিত। হার্শি চকোলেট কোম্পানি নামে ১৮৯৪ সালে মিল্টন এস. হার্শলি এটি প্রতিষ্ঠা করেন। হার্শির চকোলেট এবং ক্যান্ডি উত্তর আমেরিকা ছাড়াও পৃথিবীব্যাপী বিক্রয় করা হয়।
দ্য হার্শি কোম্পানি মার্কিন যুক্তরাষ্ট্রের অন্যতম প্রাচীন চকলেট উৎপাদনকারী প্রতিষ্ঠান। কোম্পনিটির চকলেট যুক্তরাষ্ট্রে বেশ জনপ্রিয় ও সমাদৃত। মিল্টন হার্শি কর্তৃক প্রতিষ্ঠিত কোম্পানিগুলোর মধ্যে দ্য হার্শি অন্যতম। তিনি দ্য হার্শি ছাড়াও দ্য হার্শি ট্রাস্ট কোম্পানি, হার্শি এন্টারটেইনমেন্ট অ্যান্ড রিসোর্স কোম্পানি, হার্শি স্টেডিয়াম, জায়ান্ট সেন্টার ইত্যাদি প্রতিষ্ঠা করেন।
বায়ুকল

বায়ুকল () মূলত এমন একটি ঘূর্ণমান যন্ত্র, যা বাতাস থেকে শক্তির রূপান্তর ঘটায়। বাতাসের গতি কাজে লাগিয়ে যান্ত্রিক শক্তির ব্যবহারের মাধ্যমে বায়ুকল দিয়ে সরাসরি পানি তোলা যায়, কাঠ কাটা যায়, পাথর কাটা যায়। বায়ুকল এভাবে সরাসরি কোনো কাজে ব্যবহার করা হলে তাকে বায়ুকারখানা (Windmill) বলা হয়ে থাকে। আর যেসব বায়ুকল দিয়ে বিদ্যুৎ উৎপাদন করা হয়ে থাকে, সেগুলোকে বলা হয় বায়ুজেনারেটর, বায়ুকল জেনারেটর (WTG), বায়ুশক্তি রূপান্তরকারী (WEC), এরোজেনারেটর (aerogenerator) ইত্যাদি।
বায়ুকল আনুভূমিক কিংবা উল্লম্ব, যেকোনো রকমের হতে পারে। তবে আনুভূমিক ঘূর্ণনক্ষম বায়ুকলই বেশি ব্যবহৃত হতে দেখা যায়।
অনুভূমিক বায়ুকলে (Horizontal Axis Wind Turbine: HAWT) বিদ্যুৎ উৎপাদী জেনারেটর এবং রোটর শ্যাফ্‌ট, টাওয়ারের চূড়ায় বসানো থাকে বাতাসের দিকে মুখ করে। এজাতীয় বায়ুকলই বায়ুকলের মধ্যে সবচেয়ে জনপ্রিয় এবং পুরোন।
উল্লম্ব বায়ুকলে (Vertical Axis Wind Turbine: VAWT) বিদ্যুৎ উৎপাদী জেনারেটর থাকে আকাশের দিকে মুখ করে এবং রোটর শ্যাফ্‌ট থাকে টাওয়ারের মতোই লম্বালম্বি। এজাতীয় বায়ুকলের মূল সুবিধা হলো এগুলোকে বাতাসের দিকে মুখ করে থাকতে হয় না।
বায়ুকল উইন্ডমিল হল এমন একটি কাঠামো যা পাল বা ব্লেড নামক ভ্যান ব্যবহার করে বায়ু শক্তিকে ঘূর্ণন শক্তিতে রূপান্তরিত করে। শব্দটি উইন্ডপাম্প, উইন্ড টারবাইন ও অন্যান্য অ্যাপ্লিকেশনের জন্যও প্রসারিত হয়, ইংরেজি বলার কিছু অংশে। বিশ্ব বায়ু ইঞ্জিন শব্দটি কখনও কখনও এই জাতীয় ডিভাইসগুলিকে বর্ণনা করতে ব্যবহৃত হয়। 
উচ্চ মধ্যযুগ এবং প্রাথমিক আধুনিক যুগ জুড়ে উইন্ডমিল ব্যবহার করা হত; অনুভূমিক বা প্যানেমোন উইন্ডমিল প্রথম 9ম শতাব্দীতে পারস্যে আবির্ভূত হয়েছিল এবং 12 শতকে উত্তর- পশ্চিম ইউরোপে উল্লম্ব উইন্ডমিল প্রথম আবির্ভূত হয়েছিল। ডাচ সংস্কৃতির একটি আইকন হিসাবে বিবেচিত, বর্তমানে নেদারল্যান্ডসে প্রায় 1,000টি বায়ুকল রয়েছে।
বেন বার্ন্যাংকি

বেন শালোম বার্ন্যাংকি (ইংরেজিতে: Ben Shalom Bernanke ( ; জন্ম ১৩ই ডিসেম্বর, ১৯৫৩) একজন নোবেল পুরস্কার বিজয়ী মার্কিন অর্থনীতিবিদ যিনি ২০০৬ থেকে ২০১৪ খ্রিস্টাব্দ পর্যন্ত ফেডারেল রিজার্ভের প্রধানের দায়িত্ব পালন করেন। ফেডারেল রিজার্ভ ত্যাগের পরেই তিনি ব্রুকিংস ইনস্টিটিউশন নামক চিন্তাকেন্দ্রে বিশিষ্ট সভ্য হিসেবে নিযুক্তিলাভ করেন। ফেডারেল রিজার্ভের প্রধান হিসেবে কাজ করার সময় তিনি ২০০০-এর দশকের শেষভাগের অর্থনৈতিক সংকটের বিরুদ্ধে প্রত্যুত্তরের দায়িত্বে ছিলেন। এই দায়িত্ব পালনের জন্য তাঁকে ২০০৯ সালে টাইম পার্সন অভ দি ইয়ার সম্মানটি প্রদান করা হয়। ফেডারেল রিজার্ভের প্রধান হবার আগে বার্ন্যাংকি প্রিন্সটন বিশ্ববিদ্যালয়ের একজন স্থায়ী অধ্যাপক ছিলেন এবং ১৯৯৬ থেকে ২০০২ সাল পর্যন্ত সেখানকার অর্থনীতি বিভাগের প্রধান হিসেবে দায়িত্ব পালন করেন। এরপর তিনি মার্কিন যুক্তরাষ্ট্রের প্রেসিডেন্ট জর্জ ডব্লিউ. বুশের অর্থনৈতিক উপদেষ্টা হিসেবে দায়িত্ব পালন করেন। তিনি ২০২২ সালে যৌথভাবে ডগলাস ডায়মন্ড ও ফিলিপ ডিবভিগের সাথে একত্রে অর্থনীতিতে নোবেল স্মারক পুরস্কার লাভ করেন। "ব্যাংক ও অর্থনৈতিক সংকটগুলি নিয়ে গবেষণার" জন্য তাঁদেরকে এই পুরস্কার দান করা হয়।"
শিল্পাচার্য জয়নুল লোক ও কারুশিল্প জাদুঘর

শিল্পাচার্য জয়নুল লোক ও কারুশিল্প জাদুঘর, বাংলাদেশের প্রাচীন ঐতিহ্য রক্ষার্থে বাংলাদেশ লোক ও কারুশিল্প ফাউন্ডেশনের উদ্যোগে গঠিত একটি জাদুঘর, যা ঢাকার অদূরে সোনারগাঁতে অবস্থিত।
এর অবস্থান ঢাকা থেকে ২৫ কিলোমিটার দক্ষিণ-পূর্বে এবং ঢাকা-চট্টগ্রাম মহাসড়ক থেকে প্রায় ১ কিলোমিটার অভ্যন্তরে।
আবহমান গ্রাম বাংলার লোক সাংস্কৃতিক ধারাকে বিকশিত করার উদ্যোগে ১৯৭৫ খ্রিষ্টাব্দে ১২ মার্চ শিল্পাচার্য জয়নুল আবেদিন সোনারগাঁয়ের ঐতিহাসিক পানাম নগরীর একটি পুরনো বাড়িতে প্রতিষ্ঠা করেন বাংলাদেশ লোক ও কারুশিল্প ফাউন্ডেশন। পরে ১৯৮১ খ্রিষ্টাব্দে ১৫০ বিঘা আয়তনের কমপ্লেক্সে খোলা আকাশের নিচে বাংলার প্রকৃতি ও পরিবেশে গ্রামীণ রূপকেন্দ্রিক বাংলাদেশের সাধারণ মানুষের শৈল্পিক কর্মকাণ্ডের পরিচয় তুলে ধরতে শিল্পী জয়নুল আবেদিন এই জাদুঘর উন্মুক্ত পরিবেশে গড়ে তোলার প্রয়াস নেন এবং বাংলাদেশ লোক ও কারুশিল্প ফাউন্ডেশন কমপ্লেক্সটি প্রায় ১০০ বছর পুরাতন সর্দার বাড়িতে স্থানান্তরিত হয়।
সোনারগাঁয়ে বাংলাদেশ লোক ও কারুশিল্প ফাউন্ডেশন এলাকায় রয়েছে লোক ও কারুশিল্প জাদুঘরটি। এখানে স্থান পেয়েছে বাংলাদেশের অবহেলিত গ্রাম-বাংলার নিরক্ষর শিল্পীদের হস্তশিল্প, জনজীবনের নিত্য ব্যবহার্য পণ্যসামগ্রী। এসব শিল্প-সামগ্রীতে তৎকালীন প্রাচীন বাংলার ঐতিহ্যবাহী লোকশিল্পের রূপচিত্র প্রস্ফুটিত হয়।
সর্দার বাড়িতে মোট ১০টি গ্যালারি রয়েছে। গ্যালারিগুলোতে কাঠ খোদাই, কারুশিল্প, পটচিত্র ও মুখোশ, আদিবাসী জীবনভিত্তিক নিদর্শন, গ্রামীণ লোকজীবনের পরিবেশ, লোকজ বাদ্যযন্ত্র ও পোড়ামাটির নিদর্শন, তামা-কাসা-পিতলের নিদর্শন, লোহার তৈরি নিদর্শন, লোকজ অলংকারসহ রয়েছে বহু কিছু। ভবনটির সামান্য পূর্বে রয়েছে লোকজ স্থাপত্যকলায় সমৃদ্ধ আধুনিক এক ইমারতে প্রতিষ্ঠিত "জয়নুল আবেদিন স্মৃতি জাদুঘর"। এই ভবনটিতে মাত্র দু'টি গ্যালারি। এই দুইটি গ্যালারির মধ্যে একটি গ্যালারি কাঠের তৈরি, যা প্রাচীন ও আধুনিক কালের নিদর্শনসমৃদ্ধ। তাছাড়া বাংলাদেশের প্রাকৃতিক, বৈশিষ্ট্য কাঠ এবং কাঠ থেকে বিভিন্ন কারুপণ্য তৈরি এবং সর্বশেষ বিক্রির সামগ্রিক প্রক্রিয়া, অত্যন্ত আকর্ষণীয়ভাবে সুন্দর মডেল দিয়ে ফুটিয়ে তোলা হয়েছে। এই দুটি ভবনের বাইরে রয়েছে পাঠাগার, ডকুমেন্টেশন সেন্টার, সেমিনার হল, ক্যান্টিন, কারুমঞ্চ, গ্রামীণ উদ্যান ও বিভিন্ন রকমের বৃক্ষ, মনোরম লেক, লেকের মাঝে ঘুরে বেড়ানোর জন্য নৌ বিহার, মৎস্য শিকারের সুন্দর ব্যবস্থা ও পঙ্খিরাজ নৌকা।
এর্নান কোর্তেস

হের্নান কোর্তেস, ভেলী দে ওয়াক্সাকার প্রথম মার্কেস () (১৪৮৫ – ২রা ডিসেম্বর, ১৫৪৭) ছিলেন একজন স্পেনীয় দখলদার, যিনি ষোড়শ শতাব্দীতে একটি অভিযানের নেতৃত্ব দেন যার ফলে উত্তর আমেরিকা মহাদেশের দক্ষিণে অবস্থিত এজটেক সাম্রাজ্যের পতন ঘটে এবং বর্তমান মেক্সিকোর বিশাল অঞ্চলগুলো স্পেনের ক্যাস্টিল রাজ্যের অধিনে আসে।
হের্নান কোর্তেস ১৪৮৫ সালে স্পেনের মেদেয়ীন (Medellín) শহরে জন্মগ্রহণ করেন, যা বর্তমানে স্পেনের এক্সত্রেমাদুরা (Extremadura) অঞ্চলে অবস্থিত। তার পিতার নাম ছিল মার্টিন কোর্তেস দে মনরোয় (Martín Cortés de Monroy), যিনি ক্যাস্টিল রাজ্যের এক পদাতিক সৈন্যবাহিনীর ক্যাপটেন ছিলেন। হের্নান কোর্তেসের মাতার নাম ছিল কাতালিনা পিসার্‌রো আলতামিরানো (Catalina Pizarro Altamirano), যার চাচাত ভাইয়ের পুত্র ছিল ফ্রান্সিসকো পিসার্‌রো, যিনি পরবর্তীকালে দক্ষিণ আমেরিকা মহাদেশের পশ্চিমে অবস্থিত ইনকা সাম্রাজ্য দখল করেন।
পঞ্চদশ শতাব্দীতে যখন ইউরোপীয়রা আমেরিকা মহাদেশ আবিষ্কার করে, তখন থেকে এই অঞ্চলকে বলা হতো ‘নতুন দুনিয়া’ এবং পরে স্পেনীয়রা সেই অঞ্চলের কিউবা ও হিস্পানিওলা দ্বীপ দখল করেন। কোর্তেস এই নতন দুনিয়ায় যাওয়ার সিদ্ধান্ত নেন এবং ১৫০৪ সালে হিস্পানিওলাতে যান এবং পরে কিউবাতে যান। কিউবাতে কোর্তেসকে একটি encomienda দেয়া হয় এবং তিনি অল্প সময়ের জন্য সেই দ্বীপের এক স্পেনীয় শহরের আলকালদে (alcalde) (ম্যাজিস্ট্রেট) হন।
১৫১৯ সালে নতুন দুনিয়ার প্রধান অঞ্চলগুলোতে তৃতীয়বার স্পেনীয় অভিযানের জন্য কোর্তেস ক্যাপটেন নির্বাচিত হন। এই অভিযানের জন্য কোর্তেস টাকা দান করেছিলেন। কিন্ত স্পেনীয় রাজার অধিনে কিউবার গভর্নর, দিয়েগো ভেলাসকেস দে কোইয়া (Diego Velázquez de Cuéllar)-এর সঙ্গে কোর্তেসের শত্রুতা শুরু হলে সেই অভিযান শুরুর শেষ মুহূর্তে অভিযান বাতিল করার আদেশ দেয়া হয়। কিন্তু কোর্তেস এই আদেশ অমান্য করেন এবং সেই অভিযান শুরু করে আমেরিকা মহাদেশের প্রধান অঞ্চলে যান। সেখানে কোর্তেস উত্তর আমেরিকা মহাদেশের দক্ষিণে অবস্থিত আজটেক সাম্রাজ্যের বিরুদ্ধে স্থানীয় অন্যান্য দেশজ জাতির সঙ্গে মিত্রতা স্থাপন করেন। কোর্তেস এসব দেশজ আমেরিকানদের সঙ্গে তাদের স্থানীয় ভাষা, কেচুয়া ভাষায় যোগাযোগ করার জন্য সেখানকার ডোনা মারিনা (Doña Marina) নামের একজন দেশজ নারীর সাহায্য নিতেন। ডোনা মারিনা পরবর্তীকালে কোর্তেসের এক জারজ সন্তানকে জন্ম দেন।
কোর্তেস কিউবার গভর্নরের আদেশ অমান্য করে অভিযান শুরু করার কারণে কিউবার গভর্নর কোর্তেসকে গ্রেপ্তার করার জন্য সৈন্য পাঠান। কিন্তু কোর্তেস এই সৈন্যদের পরাজিত করেন এবং আজটেক সাম্রাজ্য দখল করার সময় এদের ব্যবহার করেন। কোর্তেস তারপর স্পেনের ক্যাস্টিল রাজ্যের রাজা প্রথম চার্লসের কাছে আমেরিকা মহাদেশে তার নিজের সাফল্যগুলোর কথা বলে স্বীকৃতি পাওয়ার জন্য অনুরোধ করেন এবং রাজার কাছে, কিউবার গভর্নরের আদেশ অমান্য করে অভিযান শুরু করার জন্য, কোর্তেস ক্ষমা প্রার্থনা করে চিঠি লিখেন। ১৫২১ সালে যখন কোর্তেস আজটেক সাম্রাজ্য দখল করেন তখন তিনি সেখানকার অনেক মূল্যবান ধাতু রাজা চার্লসের কাছে উপহার হিসেবে পাঠান। এতে রাজা উৎসাহিত হয়ে কোর্তেসকে "Marqués del Valle de Oaxaca" (ভেলী দে ওয়াক্সাকার মার্কেস) উপাধীতে ভূষিত করেন। কোর্তেস ১৫৪১ সালে স্পেনে ফেরত আসেন এবং সেখানে সেভীল প্রদেশের কাস্তিয়েহা দে লা কুয়েস্তা (Castilleja de la Cuesta) শহরে ১৫৪৭ সালে আমাশয় রোগে আক্রান্ত হয়ে মৃত্যুবরণ করেন।
দ্য ফিঙ্কলার কোশ্চেন

দ্য ফিঙ্কলার কোশ্চেন () ব্রিটিশ লেখক, কথাসাহিত্যিক, কলমচী এবং ব্রডকাস্টার হাওয়ার্ড জ্যাকবসন রচিত একটি উপন্যাস যা ২০১০ ম্যান বুকার পুরস্কার অর্জন করে। এটি একটি রম্যউপন্যাস। এটি প্রথম রম্য উপন্যাস যা এই পুরস্কার লাভ করলো। ১৯৬৯ খ্রিষ্টাব্দে বুকার পুরস্কার নামে প্রবর্তিত এই সাহিত্য পুরস্কারের জন্য ইতিপূর্বে কোন রম্যউপন্যাস বিবেচনা করা হয় নি। ১২ অক্টোবর ২০১০ লন্ডনে এ পুরস্কার ঘোষণা ঘোষণা করা হয়। হাওয়ার্ড জ্যাকবসনের বিভিন্ন গ্রন্থের মূল উপজীব্য ইহুদী হওয়ার সুবিধা ও বিড়ম্বনা। এ গ্রন্থটিও ব্যতিক্রম নয়।
"দ্য ফিঙ্কলার কোশ্চেন" উপন্যাসে তিনটি প্রধান চরিত্রের মধ্যে একজন জুলিয়ান ট্রেসলাভ। সে বিবিসির সাবেক শিল্প প্রযোজক, বর্তমানে চরমভাবে হতাশাগ্রস্ত। সে ইহুদি নয়, এমনকি ধার্মিকও নয় ; তবু মনে মনে সে ইহুদি হওয়ার ইচ্ছা লালন করে। তার দু'জন ঘনিষ্ঠ বন্ধুর মধ্যে একজন স্যাম ফিঙ্কলার এবং অন্যজন লিবর সেভিচ। এ দু'জনই ইহুদি। জুলিয়ান ট্রেসলাভের স্কুলের বন্ধু স্যাম ফিঙ্কলার এবং স্যাম ও জুলিয়ানের প্রাক্তন শিক্ষক লিবর সেভিচ। পরে স্যাম ফিঙ্কলার একজন দার্শনিক এবং ব্রডকাস্টার হিসেবে সুনাম অর্জন করেন। অন্যদিকে লিবর একজন প্রাক্তন শোবিজ সাংবাদিক। সম্প্রতিকালে দু'জনেই বিপত্নীক। এদের বৈশিষ্ট্য হলো দুজনেই স্ব স্ব পরিমণ্ডলের বাইরেও উপস্থিত বুদ্ধিমত্তার পরিচয় দিতে সক্ষম।
চেক বংশোদ্ভূত লিবর বিয়ের পর অনেক বছর স্ত্রী মালকির সঙ্গে ঘর-সংসার করেছে। তাদের দাম্পত্য জীবন ছিল সুখ-শান্তিতে পরিপূর্ণ। মালকি শুধু ভালো গৃহিনীই ছিল না সে ছিল ভালো পিয়ানোবাদক। আশি বছর বয়সে তার মৃত্যু হয়। স্ত্রীর স্মৃতিকে লিবর এমনভাবে তার ফ্ল্যাটে সাজিয়ে রেখেছে যে দেখলে মনে হবে মালকি এখনও জীবিত। সে রোমান্টিক, আবেগপ্রবণ এবং কেতাদুরস্ত ইউরোপীয়।
অন্যদিকে ফিঙ্কলার তার স্ত্রীবিয়োগের পর থেকে দুঃখ-কষ্টকে বুকের ভেতর চেপে রেখেছে। ক্যান্সারে আক্রান্ত হয়ে তার স্ত্রী মারা যায় অল্প বয়সে। ফিঙ্কলার একজন কামুক, ইতর মনের মানুষ, উদ্ধত এবং এক কথায় খাঁটি ব্রিটিশ বলতে যা বোঝায় আর-কি।
অন্যদিকে ট্রেসলাভ তার স্বভাবী কারণে জন্য কোনো রমণীর সাহচর্য অর্জ্জনে সক্ষম হয় নি। তাই ফিঙ্কলার এবং লিবর তাকে 'অনারারি' বিপত্নীক আখ্যা দিয়েছে। ট্রেসলাভ ভাবে ইহুদি হলে তাকে এ আখ্যা পেতে হতো না।
তারা ঘনিষ্ঠ বন্ধু, মাঝে-মধ্যেই একত্রে আড্ডায় বসে। একদিন সন্ধ্যায় তিনজন মিলে লিবরের লন্ডনের ফ্ল্যাটে ডিনার খাচ্ছিলেন। সে সময় তারা অতীত জীবন নিয়ে গাল-গল্পে মেতে উঠেছিল। ট্রেসলাভ অন্য দু'জনের জীবনের দুঃখজনক ঘটনাবলি শুনে বিমর্ষ বোধ করে। মধ্যরাতে বাড়ি ফেরার পথে সে দেখে, বেহালা বিক্রির দোকানের চেনা লোকটিকে কারা যেন আক্রমণ করেছে। এ ঘটনা দেখার পর তার মনে প্রশ্ন জাগে, সে কে এবং কেন? শেষ পর্যন্ত এ প্রশ্নটাই ট্রেসলাভরের জীবনকে সম্পূর্ণ পাল্টে দেয়।
নিজের জীবন নিয়ে তার মনোমধ্যে যে ক্ষোভ-দুঃখ ছিল তা উবে যেতে থাকে। সে ভাগ্যের সঙ্গে নিজের ইচ্ছাকে মানিয়ে নিতে সক্ষম হয়।
ম্যান বুকার পুরস্কার কমিটির প্রধান বিচারক কবি অ্যান্ড্রু মোশন এ বইটি সম্পর্কে মন্তব্য করেছেন, "খুব হাস্যরসাত্মক হওয়ার পরও বইটিতে অনেক বুদ্ধি-বিবেচনা, বিরহ ও নিগূঢ় বিষয় নিহিত রয়েছে"।
২০০৮ গ্রীষ্মকালীন অলিম্পিকে মুষ্টিযুদ্ধ – সুপার হেভিওয়েট

২০০৮ গ্রীষ্মকালীন অলিম্পিকে সুপার হেভিওয়েট প্রতিযোগিতা ছিল সর্বাধিক ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা সুপার হেভিওয়েট শ্রেণীভুক্ত হত, যারা ৯১ কিলোগ্রাম (২০০.৬ পাউন্ড) থেকে বেশি ওজনের।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
২০০৭ বিশ্ব মুষ্টিযুদ্ধ চ্যাম্পিয়নশিপ ও ৯টি মহাদেশীয় যোগ্যতা নির্ণায়ক প্রতিযোগীতার থেকে এই বিভাগে মোট ১৬জন মুষ্টিযোদ্ধা যোগ্যতা অর্জন করে।
আব্দেলহালিম ঔরাদি

আব্দেলহালিম ঔরাদি (জন্ম ১৯শে মার্চ, ১৯৮১) একজন আলজেরীয় মুষ্টিযোদ্ধা। তিনি ব্যান্টমওয়েটে ২০০৭ সারা আফ্রিকা খেতাব জিতেছেন এবং তার উত্তর আফ্রিকার দেশের হয়ে২০০৮ গ্রীষ্মকালীন অলিম্পিক২০০৮ গ্রীষ্মকালীন অলিম্পিকের যোগ্যতা অর্জন করেছিলেন।
২০০৫ সালের আফ্রিকান চ্যাম্পিয়নশিপে তিনি ফ্লাইওয়েট বিভাগের সেমিফাইনালে ওয়ালিদ শেরিফের কাছে পরাজিত হন। এরপর তিনি ওজন বাড়িয়ে ব্যান্টমওয়েটে ২০০৭সালের মে মাসে আফ্রিকান চ্যাম্পিয়নশিপে ব্রুনো জুলির কাছে পরাজিত হন।
২০০৭ সালে নিজের দেশে অনুষ্ঠিত সারা আফ্রিকা গেমসে তিনি সেমিফাইনালে জুলিকে পরাজিত করে প্রতিশোধ নেন। পরে তিনি ঘানার ইশা সমিরকে ফাইনালে পরাজিত করে স্বর্ণপদক লাভ করেন।
ঔরাদি ৫১কেজি বিভাগে আলজেরিয়ার আলজিয়ার্সে অনুষ্ঠিত African Olympic Qualifying Tournament-->১ম AIBA আফ্রিকান ২০০৮ অলিম্পিক যোগ্যতানির্ণায়ক টুর্নামেন্ট|আফ্রিকান অলিম্পিক যোগ্যতানির্ণায়ক টুর্নামেন্টে মরোক্কোর মুষ্টিযোদ্ধা মেসবাহি হিচামকে ৬:০ তে পরাজিত করে স্বর্ণপদক জেতেন। । পরে তিনি আহদেট কোমার্ট কাপ টুর্ণামেন্টও জেতেন।
অলিম্পিকে তিনি আইরিশ মুষ্টিযোদ্ধা জন জো নেভিনের কাছে ৪:৯ তে পরাজিত হন।
২০০৯ সালে তিনি আবার ব্রুনো জুলিকে পরাজিত করে মরিশাসে অনুষ্ঠিত আফ্রিকান চ্যাম্পিয়নশিপ জিতে নেন।
হিথ্রো বিমানবন্দর

লন্ডন হিথ্রো বিমানবন্দর (ইংরেজিতে: London Heathrow Airport) যা ১৯৬৬ সাল পর্যন্ত লন্ডন বিমানবন্দর নামে পরিচিত ছিল (আইএটিএ: এলএইচআর, আইসিএও: ইজিএলএল)। বর্তমানে এটি যুক্তরাজ্যের সর্ববৃহৎ বিমানবন্দর। যাত্রী পরিবহনের দিক থেকে এটি পৃথিবীর চতুর্থ ব্যস্ততম বিমানবন্দর। ইউরোপীয় ইউনিয়নে এটি সর্বাধিক ব্যস্ততম বিমানবন্দর। বিএএ লিমিটেড এই বিমানবন্দরের কর্তৃপক্ষ। বিএমআই, ব্রিটিশ এয়ারওয়েজ ও ভার্জিন আটলান্টিক এয়ারওয়েজ হিথ্রো বিমানবন্দরকে প্রধান কেন্দ্র হিসেবে ব্যবহার করে। 
সেন্ট্রাল লন্ডন থেকে হিথ্রো বিমানবন্দর ১২ নটিক্যাল মাইল পশ্চিমে অবস্থিত। প্রায় ৯০টি এয়ারলাইন্স লন্ডন হিথ্রো বিমানবন্দরে চলাচল করে। এসব এয়ারলাইন্স বিশ্বের প্রায় ১৭০টি শহরের সাথে যুক্তরাজ্যকে সংযুক্ত করেছে।
এটি লন্ডন বিমানবন্দর ব্যবস্থার ছয়টি আন্তর্জাতিক বিমানবন্দরের মধ্যে বৃহত্তম। বিমানবন্দরটি হিথ্রো বিমানবন্দর হোল্ডিংসের মালিকানাধীন ও পরিচালিত, যার মালিকানা প্রধানত কাতার ইনভেস্টমেন্ট অথোরিটি, পাবলিক ইনভেস্টমেন্ট ফান্ড এবং সিডিপিকি-এর।
২০২২ সালে, এটি আন্তর্জাতিক যাত্রী পরিবহনের দ্বারা বিশ্বের দ্বিতীয় ব্যস্ততম বিমানবন্দর এবং ২০২৩ সালে ইউরোপের ব্যস্ততম বিমানবন্দর ছিল। প্রকৃতপক্ষে, এটি এয়ারপোর্টস কাউন্সিল ইন্টারন্যাশনাল র্যাঙ্কিংয়ে বিশ্বের ব্যস্ততম বিমানবন্দরগুলির মধ্যে স্থান পেয়েছে। এটি ২০২৩ সালের হিসাবে বিশ্বের সবচেয়ে বেশি আন্তর্জাতিক সংযোগকারী বিমানবন্দরও।
হিথ্রো ১৯৩০ সালে একটি ছোট বিমানক্ষেত্র হিসাবে প্রতিষ্ঠিত হয়েছিল, তবে দ্বিতীয় বিশ্বযুদ্ধের পরে এটি আরও অনেক বড় বিমানবন্দরে রূপান্তরিত হয়। এটি কেন্দ্রীয় লন্ডনের ১৪ মাইল (২৩ কিলোমিটার) পশ্চিমে অবস্থিত, এটি ৪.৭৪ বর্গ মাইল (১২.৩ বর্গ কিলোমিটার) এলাকা জুড়ে অবস্থিত। এটি ধীরে ধীরে ৭৫ বছরেরও বেশি সময় ধরে সম্প্রসারিত হয়েছে এবং এখন এটিতে দুটি সমান্তরাল পূর্ব-পশ্চিম রানওয়ে, চারটি চালু যাত্রী টার্মিনাল এবং একটি কার্গো টার্মিনাল রয়েছে। এই বিমানবন্দরটি ব্রিটিশ এয়ারওয়েজ এবং ভার্জিন আটলান্টিকের প্রাথমিক কেন্দ্রস্থল।
হিথ্রো বিমানবন্দর কেন্দ্রীয় লন্ডনের পশ্চিমে ১৪ মাইল (২৩ কিলোমিটার) দূরে অবস্থিত। এটি হাউন্সলোর পশ্চিমে ৩ মাইল (৪.৮ কিলোমিটার), হেসের পশ্চিমে ৩ মাইল (৪.৮ কিলোমিটার), এবং স্টেইনস-আপোন-টেমসের উত্তর-পূর্বে ৩ মাইল (৪.৮ কিলোমিটার) দূরে অবস্থিত।
হিথ্রো বিমানবন্দর সম্পূর্ণরূপে লন্ডন বরো অফ হিলিংডনের সীমানার মধ্যে এবং টুইকেনহাম পোস্টকোড এলাকার অধীনে, টুইকেনহাম পোস্টকোড TW6 এর সাথে অবস্থিত। এটি উত্তরে সিপসন, হারলিংটন, হারমন্ডসওর্থ এবং লংফোর্ড গ্রাম এবং পূর্বে ক্র্যানফোর্ড ও হ্যাটন এলাকা দ্বারা বেষ্টিত। বিমানবন্দরের দক্ষিণে অবস্থিত ফেলথাম, বেডফন্ট এবং স্ট্যানওয়েল, যখন পশ্চিমে এম২৫ মোটরওয়ে হিথ্রোকে বার্কশায়ারের স্লাউ, হর্টন এবং উইন্ডসর থেকে পৃথক করে। বিমানবন্দরটি হেস এবং হারলিংটন সংসদীয় এলাকার মধ্যে অবস্থিত।
বিমানবন্দরটি যেহেতু লন্ডনের পশ্চিমে অবস্থিত এবং এর রানওয়েগুলি পূর্ব-পশ্চিমে চলে, তাই সাধারণত বাতাস যখন দক্ষিণ-পশ্চিম দিক থেকে আসে - অর্থাৎ বেশিরভাগ সময়ই - একটি বিমানের অবতরণ পথটি সরাসরি গ্রেটার লন্ডন শহুর এলাকার উপর দিয়েই হয়।
এই বিমানবন্দরটি (বেশিরভাগ) গ্রেটার লন্ডন এবং আশেপাশের হোম কাউন্টিগুলির কিছু অংশ নিয়ে গঠিত কর্মক্ষেত্রের ভ্রমণ অঞ্চলের একটি অংশ গঠন করে।
আব্দেলকাদির চাদি

আব্দেলকাদির চাদি (জন্ম ১৩ই জানুয়ারী, ১৯৮৮) একজন আলজেরীয় মুষ্টিযোদ্ধা। তিনি ফেদারওয়েটে ২০০৭ সালের সারা আফ্রিকা খেতাব জয় করেন। তিনি ২০০৮ গ্রীষ্মকালীন অলিম্পিকেও যোগ্যতা অর্জন করেন। 
চাদি ২০০৭ সারা আফ্রিকা গেমসের সেমিফাইনালে রবের্তো আজাহোকে ও ফাইনালে আল্লা শিলিকে হারিয়ে চ্যাম্পিয়ন হবে। ২০০৮-এ আবার শিলিকে হারিয়ে তিনি অলিম্পিকের যোগ্যতা অর্জন করেন। তবে ফাইনালে মেহদি ওয়াতিনের বিরুদ্ধে লড়েননি। তার ওজন নিয়ে সমস্যা থাকায় অলিম্পিকের আগের মাসগুলিতে তিনি লাইটওয়েট বিভাগে প্রতিদ্বন্দ্ব্বিতা করেন।
চীন প্রমাণ সময়

চীন প্রমাণ সময় অথবা বেইজিং সময় হচ্ছে গণপ্রজাতন্ত্রী চীনের (পিআরসি) জন্য ব্যবহৃত সময় স্থান। গ্রিনিচের সাথে এর সময় পার্থক্য ।
পূর্ব এশিয়ার মালয়েশিয়া এবং ফিলিপাইন সহ অন্যান্য অঞ্চলে একই অফসেট সময় ব্যবহৃত হয়। কিন্তু এটি বিভিন্ন নামে ব্যবহৃত হয়, যেমন, শাংগিওয়ান প্রমাণ সময়, হংকং সময়, মাকাউ প্রমাণ সময়, সিঙ্গাপুর প্রমাণ সময়, ফিলিপাইন প্রমাণ সময় ইত্যাদি। উদাহরণ হিসেবে, ইউটিসিতে মধ্যরাত্রি চীন প্রমাণ সময়ের জন্য সকাল ৮টা।
গণপ্রজাতন্ত্রী চীন ১৯৮৬ থেকে ১৯৯১ পর্যন্ত দিবালোক সংরক্ষণ সময় পর্যবেক্ষণ করত, কিন্তু আর করে না।
বরেন্দ্র গবেষণা জাদুঘর

বরেন্দ্র গবেষণা জাদুঘর রাজশাহী শহরে স্থাপিত বাংলাদেশের প্রথম জাদুঘর। এটি প্রত্ন সংগ্রহে সমৃদ্ধ। এই প্রত্ন সংগ্রহশালাটি ১৯১০ খ্রিষ্টাব্দে ব্যক্তিগত উদ্যোগে স্থাপিত হয়েছিল। বর্তমানে রাজশাহী বিশ্ববিদ্যালয় এটি পরিচালনা করে থাকে।
বরেন্দ্র গবেষণা জাদুঘর রাজশাহী মহানগরের কেন্দ্রস্থল হেতেম খাঁ-তে অবস্থিত। এটি বাংলাদেশের প্রথম জাদুঘর। প্রত্নতত্ত্ব সংগ্রহের দিক থেকে এটি দক্ষিণ এশিয়ার অন্যতম সংগ্রহশালা। বরেন্দ্র জাদুঘর প্রতিষ্ঠায় নাটোরের দিঘাপাতিয়া রাজপরিবারের জমিদার শরৎ কুমার রায়, আইনজীবী অক্ষয়কুমার মৈত্রেয় এবং রাজশাহী কলেজিয়েট স্কুল এর শিক্ষক রামপ্রসাদ চন্দ্রের উল্লেখযোগ্য আবদান রয়েছে। ১৯১০ খ্রিষ্টাব্দে তারা বাংলার ঐতিহ্য ও নিদর্শন সংগ্রহ ও সংরক্ষণের জন্য বরেন্দ্র অনুসন্ধান সমিতি গঠন করেন। ঐ বছরে তারা রাজশাহীর বিভিন্ন স্থানে অনুসন্ধান চালিয়ে ৩২টি দুষ্প্রাপ্য নিদর্শন সংগ্রহ করেন। এই নিদর্শনগুলো সংরক্ষণ করার জন্য শরৎ কুমার রায়ের দান করা জমিতে জাদুঘরটির নিজস্ব ভবন নির্মাণের কাজ শুরু হয়। নির্মাণ শেষ হয় ১৯১৩ খ্রিষ্টাব্দে। একই বছরের ১৩ নভেম্বর বাংলার তৎকালীন গভর্নর কারমাইকেল জাদুঘরটি উদ্বোধন করেন। 
১৯১১ খ্রিষ্টাব্দে কলকাতা জাদুঘর অকস্মাৎ এতে সংরক্ষিত সকল নিদর্শন দাবি করে বসে। তৎকালীন গভর্নর কারমাইকেলের প্রচেষ্টায় ১৯১৩ খ্রিষ্টাব্দে ১৪ ফেব্রুয়ারি তারিখে জারীকৃত একটি সরকারি প্রজ্ঞাপনের মাধ্যমে বরেন্দ্র জাদুঘরকে এর নিদর্শন সংগ্রহ ও সংরক্ষণের ব্যপারে স্বাধিকার প্রদান করা হয়।
১৯২৩ খ্রিষ্টাব্দে জাদুঘর কর্তৃপক্ষের সাথে কলকাতা বিশ্ববিদ্যালয় যৌথভাবে নওগাঁর পাহাড়পুর বৌদ্ধ বিহারের খনন কাজ শুরু করে। পরবর্তিতে বরেন্দ্র অনুসন্ধান সমিতির একক প্রচেষ্টায় পাহাড়পুর থেকে ২৫৬টি নিদর্শন আবিষ্কৃত হয়। ১৯৪৭ খ্রিষ্টাব্দের পরে জাদুঘরটির অস্তিত্ত্ব নিয়ে সংকট দেখা দেয়। ১৯৪৯ থেকে ১৯৬১ খ্রিষ্টাব্দ পযর্ন্ত জাদুঘর ভবনটির অর্ধেকাংশ মেডিকেল স্কুল হিসেবে ব্যবহার করা হয়েছিল। ১৯৬৪ খ্রিষ্টাব্দে জাদুঘরটি বন্ধ হবার উপক্রম হলে ঐ বছরের ১০ অক্টোবর তারিখে এর স্থাবর-অস্থাবর সম্পত্তি রাজশাহী বিশ্ববিদ্যালয় অধিগ্রহণ করে। জাদুঘরটির পরিদর্শকদের মধ্যে রয়েছেন মহাত্মা গান্ধী, নেতাজী সুভাষচন্দ্র বসু প্রমুখ সহ আনেক বিখ্যাত ব্যক্তিবর্গ।
বরেন্দ্র জাদুঘরের সংগ্রহ সংখ্যা ৯ হাজারেরও অধিক। এখানে হাজার বছর আগের সিন্ধু সভ্যতার নিদর্শন রয়েছে। মহেনজোদারো সভ্যতা থেকে সংগৃহীত প্রত্নতত্ত, পাথরের মূর্তি, খ্রিস্টীয় একাদশ শতকে নির্মিত বুদ্ধ মূর্তি, ভৈরবের মাথা, গঙ্গা মূর্তি সহ অসংখ্য মূর্তি এই জাদুঘরের অমূল্য সংগ্রহের অন্তর্ভুত। মোঘল আমলের রৌপ্র মুদ্রা, গুপ্ত সম্রাট চন্দ্রগুপ্তের গোলাকার স্বর্ণমুদ্রা, সম্রাট শাহজাহানের গোলাকার রৌপ্য মুদ্রা বিশেষ ভাবে উল্যেখয়োগ্য। এখানে প্রায় ৫,০০০ পুঁথি রয়েছে যার মধ্যে ৩৬৪৬টি সংস্কৃত আর বাকিগুলো বাংলায় রচিত। পাল যুগ থেকে মুসলিম যুগ পযর্ন্ত সময় পরিধিতে অঙ্কিত চিত্রকর্ম, নূরজাহানের পিতা ইমাদ উদ দৌলার অঙ্কিত চিত্র এখানে রয়েছে।
এই জাদুঘরে ১২ সহস্র গ্রন্থ সমৃদ্ধ একটি গ্রন্থশালা রয়েছে। জাদুঘরটিকে ৭টি প্রদর্শনকোষ্ঠে ভাগ করা হয়েছে।
হামজা ক্রামৌ

হামজা ক্রামৌ (জন্ম ৩রা ফেব্রুয়ারি, ১৯৮৮) একজন আলজেরীয় অপেশাদার মুষ্টিযোদ্ধা। তিনি ২০০৬ জুনিয়র বিশ্বচ্যাম্পিয়নশিপে ব্রোঞ্জ জেতেন। এছাড়া তিনি ২০০৮ অলিম্পিকেও প্রতিদ্বন্দ্ব্বিতা করেন।
ক্রামৌ ২০০৬ সালে আগাদিরে অনুষ্ঠিত জুনিয়র বিশ্বচ্যাম্পিয়নশিপের ফেদারওয়েট বিভাগের সেমিফাইনালে কিউবার ইয়োর্ডান ফ্রোমেটার কাছে পরাস্ত হয়ে ব্রোঞ্জ পদক লাভ করেন। তিনি ফেব্রুয়ারি ২০০৭-এর আরব চ্যাম্পিয়নশিপে ফেদারওয়েট খেতাব জেতেন এবং পরে লাইটওয়েট বিভাগে উত্তীর্ণ হন। নিজের দেশে অনুষ্ঠিত ২০০৭ সারা আফ্রিকা গেমসে তিনি ওয়েথু মবিরার কাছে পরাজিত হন। ফলে কোনো পদক জিততে পারেননি। তবে ২০০৮ অলিম্পিকের যোগ্যতাপর্বে তিনি মবিরার কাছে হারের বদলা নেন। এছাড়াও তাহের তামসামানিকে হারান ও অলিম্পিকের যোগ্যতা অর্জন করেন। যদিও ফাইনালে সইফেদ্দিন নেজমাউই-এর কাছে পরাজিত হন। ২০০৮ গ্রীষ্মকালীন অলিম্পিকসে প্রথম রাউন্ডেই ফেভারিট ইয়োর্ডেনিস উগাসের কাছে ৩:২১-এ পরাজিত হন।